stanford-oval/wikipedia huggingface dataset:
אברהם קורלנד
ביוגרפיה > סגן אלוף אולימפי

ארבעה חודשים לאחר מכן באולימפיאדת לוס אנג'לס (1932) הוא זכה במדליית כסף בהיאבקות בסגנון יווני-רומי במשקל קל. בתחרות השתתפו 6 מתאבקים שהתמודדו כולם נגד כולם. בקרב הראשון הוא ניצח את יוניצ'י ימזקי מיפן בהפלה, בקרב השני הוא הפסיד לסגן אלוף האוליפמי היוצא אדוארד שפרלינג מגרמניה בנקודות שכה בארד. הקרב השלישי מול סילביו טוצי מאיטליה לא התקיים לאחר שהאיטלקי פרש מהטורניר לאחר הסיבוב הראשון. בקרב הרביעי הוא הפסיד בנקודות לאריק מלמברג משוודיה שזכה בזהב.
ביוגרפיה > אלוף אירופה

באליפות אירופה שנערכה בסטוקהולם, שוודיה באוקטובר 1934 זכה בשתי מדליות במשקל קל, זהב וארד. מדליית זהב בסגנון יווני-רומי ומדליית ארד בסגנון חופשי.
באליפות אירופה שנערכה בבריסל, בלגיה בספטמבר 1935 זכה במדליית כסף במשקל קל בסגנון יווני-רומי, אחרי לורי קוסקלה מפינלנד ולפני וולפגנג ארל מגרמניה. בטורניר עצמו הוא ניצח בכל ששת הקרבות שלו כולל את לורי קוסקלה וללא ספק היה המתאבק הטוב בביותר במשקל שלו, אבל בגלל שיטת הניקוד באותה העת זכה קוסקלה.
למרות היותו מועמד מוביל למדליית זהב באולימפיאדת ברלין (1936) הוא וחבריו היהודים בחרו להחרים את המשחקים האולימפיים בשל יחסם של הנאצים ליהודים. בהיעדרו זכה במדליית הזהב לורי קוסקלה.
מאותה שנה ובכל תקופת מלחמת העולם השנייה הוא לא התחרה בתחרויות בינלאומיות.
ביוגרפיה > הבריחה מדנמרק

בשנת 1943 ברח עם מספר מתאבקים יהודים לשוודיה בסירה ושם התגוררו אצל משפחותיהם של מתאבקים שוודים. בשנת 1945 חזר למולדתו והחל לעבוד כמאמן עד 1962.
בהיותו בן 36 באולימפיאדת לונדון (1948) הוא סיים במקום תשיעי במשקל קל בסגנון יווני-רומי. בסיבוב הראשון הוא ניצח את אלפרד יאוך מאוסטריה בהפלה, בסיבוב השני הוא הפסיד לשריף דמג' מלבנון בהחלטת שופטים ובסיבוב השלישי הוא הפסיד לגוסטב פריי משוודיה בהחלטת שופטים.
ביוגרפיה > מאמן

בשנת 1962 הוביל את חניכו ביארן אנסבול לתואר סגן אלוף העולם בטולדו, אוהיו.
הערות שוליים

↑  המנצחים במכביה הראשונה והישגיהם, דואר היום, 2 באפריל 1935
| --- | --- |
בקרת זהויות :  NLI: 987007296172305171  ISNI: 0000 0003 7028 9930  VIAF: 241930747   WorldCat (עם VIAF): 241930747
אודר סנורסון

דף מהיצירה הסאגה של אולאף טריגפסון בנורדית עתיקה אשר ברייקיאוויק
אודר סנורסון (באיסלנדית: Oddr Snorrason, נהגה לפעמים גם כאוד סנורסון- Odd Snorrason) היה נזיר בנדיקטיני איסלנדי שפעל באיסלנד במאה ה-12. את רוב חייו בילה במנזר ת'ינגיירקלאוסטור (Þingeyrarklaustur), מנזר זה נוסד בשנת 1133 והיה למנזר הראשון באיסלנד.
עבודתו

אודר סנורסון נודע לרוב בשל עבודתו: "הסאגה של אולאף טריגפסון" (Óláfs saga Tryggvasonar), אשר ניצבת בחשיבותה לצד ה"היימסקרינגלה" (Heimskringla) או "מחזור העולם" בעברית של סנורי סטורלסון. יצירתה המקורית של הסאגה של אולאף טריגפסון אשר במקור נכתבה בלטינית אבדה כמעט כולה, אך שתי גרסאות מאוחרות יותר שתורגמו לנורדית עתיקה נשמרו כמעט במלואן ועוד גרסה אחת שתורגמה לאיסלנדית נשמרה חלקית. בכותבה, אודר עשה שימוש ביצירותיהם של זימונד פרוט'י (Sæmundr fróði) וארי ת'ורגליסון (Ari Þorgilsson)-אנשי דת וכמורה נוצריים. כך גם השתמש סנורי סטורלסון ביצירתו של סנורסון בעבודתו על מחזור העולם כשכתב את החלק "Óláfs saga Tryggvasonar en mesta".
ראו גם

הסאגה של אולאף טריגפסון
סנורי סטורלוסון
| --- | --- |
בקרת זהויות :  PLWABN: 9810602192005606  BnF: cb12466414m (data)  GND: 100955819  ISNI: 0000 0000 7293 7813  LCCN: n91042357  SELIBR: 229427  SUDOC: 203934393  VIAF: 22494624   WorldCat (עם VIAF): 22494624 
ערך זה הוא קצרמרבנושא אישים ובנושא היסטוריה. אתם מוזמנים לתרום לוויקיפדיה ו.
When It's All Said and Done

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
AllMusic: 
When It's All Said and Done הוא המיני-אלבום השני של הזמר-יוצר האמריקאי גיביון. המיני-אלבום יצא לאור ב-2 באוקטובר 2020, על ידי חברת התקליטים אפיק רקורדס.
ביקורות

בביקורת ב-AllMusic, הסביר אנדי קלמן כי האלבום מתרכז ב"בריטון העמוק וההילוליות האלגנטיים, הכואבים לעיתים קרובות. לא הרבה אמני R&B פעילים יעילים באותה מידה להעביר רגשות סותרים בניואנסים כאלה".
הצלחה מסחרית

בארצות הברית, When It's All Said and Done הגיע בישאו למקום ה-93 במצעד הבילבורד 200, במצעד של התאריך 17 באוקטובר 2020.
הסינגל "Stuck on You" הגיע בשיאו למקום ה-17 במצעד שירי ה-R&B של הבילבורד ב-27 בפברואר 2021, לאחר תשעה שבועות במצעד.
רשימת רצועות

| מס' | שם | משך |
| --- | --- | --- |
| 1. | When It's All Said And Done  | 0:55 |
| 2. | Still Your Best  | 2:57 |
| 3. | Last Time (בהשתתפות סנו אלגרה)   | 3:13 |
| 4. | Stuck On You  | 3:25 |
| משך כולל: | משך כולל: | 10:30 |
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 32 |
|  ארצות הברית | בילבורד 200 | 93 |
|  ארצות הברית | מצעד אלבומי ה-R&B/היפ-הופ | 45 |
|  ארצות הברית | מצעד אלבומי ה-R&B | 9 |
|  ניו זילנד | המצעד הניו זילנדי הרשמי | 17 |
|  צרפת | SNEP | 185 |
|  קנדה | מצעד האלבומים הקנדי | 86 |
הערות שוליים

1 2  Kellman, Andy. "AllMusic Review". AllMusic. נבדק ב-27 במרץ 2021. {{cite web}}:  (עזרה)
↑  "When It's All Said And Done - EP by Giveon". Apple iTunes. נבדק ב-27 במרץ 2021. {{cite web}}:  (עזרה)
↑  Penrose, Nerisha (2 באוקטובר 2020). "Giveon on His New EP". Elle. נבדק ב-27 במרץ 2021. {{cite web}}:  (עזרה)
↑  "Hot R&B Songs Charts". Billboard. 27 בפברואר 2021. נבדק ב-27 במרץ 2021. {{cite web}}:  (עזרה)
| --- | --- |
בקרת זהויות :  MusicBrainz release group: 356f37b9-236e-4d87-b55b-24ad646a54cb
אודקיים

| אודקיים |
| --- | --- |
 Heteroscarus acroptilus
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-שפתן
משפחה:: אודקיים
שם מדעי
 Odacidae ‏גינטר, 1861

אודקיים (שם מדעי: Odacidae) היא משפחה קטנה של דגי גרם ימיים מסדרת הדקראים. במשפחה  שישה סוגים הכוללים 12 מינים. הם חיים במימי האוקיינוס השקט לחופי ניו זילנד ודרום אוסטרליה.
מאפיינים

דגים אלה הם קרוביהם של השפתוניים ושל התוכינוניים, החיים בימים טרופיים וכמה חוקרי משייכים אותם לשפתוניים. הם בעלי גוף מעוגל עם סנפירים בולטים וצבעוניים ובעלי שפתיים קרניות המזכירות את מקור התוכינון. הם מרחפים במים הרדודים בסמוך לסלעים או לאצות כמו קלפ בעודם מחפשים מזון במים, בעיקר אצות וחסרי חוליות ימיים. הם ניזונים גם מעלי קלפ, שדגים אחרים אינם יכולים לעכל. הם מגיעים עד לאורך 40 ס"מ.
סוגים

סוג ומין יחיד Haletta semifasciata
סוג ומין יחיד Heteroscarus acroptilus
סוג ומין יחיד Neoodax balteatus
Odax - בו שני מינים
סוג ומין יחיד Olisthops cyanomelas
Siphonognathus - בו שישה מינים
Thursday (שיר של ג'ס גלין)

"Thursday" (בעברית: יוֹם חֲמִישִׁי) הוא סינגל שהוקלט על ידי הזמרת-יוצרת האנגלייה ג'ס גלין, מתוך אלבום האולפן השני שלה, Always In Between‏ (2018). הוא יצא לאור ב-11 באוקטובר 2018, על ידי חברת התקליטים אטלנטיק רקורדס, כסינגל השלישי מתוך האלבום. רמיקסים בהשתתפות H.E.R. וניקי רומרו הופצו בהמשך.
השיר הגיע למקום הראשון במצעד הסינגלים הסקוטי.
רקע וכתיבה

השיר נכתב על ידי ג'ס גלין, אד שירן וסטיב מק והופק על ידי סטיב מק גם כן. "Thursday" היה השיר השני שגלין ומק עבדו עליו יחד, אחרי הסינגל הראשון שלהם יחד, שיצא לאור בשנת 2015, "Take Me Home". בריאיון למגזין בילבורד, גלין דיברה על תהליך הכתיבה ותיארה את העבודה לצד מק.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-130 מיליון השמעות.
וידאו קליפ

הווידאו קליפ הרשמי של השיר פורסם ב-15 בנובמבר 2018 והועלה לערוץ היוטיוב הרשמי של ג'ס גלין.
נכון לאוקטובר 2022 עומד מונה הצפיות של הקליפ על למעלה מ-52 מיליון צפיות.
מיקומי שיא

|   ‏‏‏  מצעדים ודירוגים (2018–2019)> מדינה |   ‏‏‏  מצעדים ודירוגים (2018–2019)> מצעד |   ‏‏‏  מצעדים ודירוגים (2018–2019)> מיקום שיא |   ‏‏‏  מצעדים ודירוגים (2018–2019)>  |
| --- | --- | --- | --- |
|  אירלנד | מצעד הסינגלים האירי | 9 |  |
|  ארצות הברית | בילבורד הוט 100 | – |  |
|  ארצות הברית | מצעד 40 השירים למבוגרים | 32 |  |
|  הממלכה המאוחדת | מצעד הסינגלים הבריטי | 3 |  |
|  ניו זילנד | המצעד הניו זילנדי הרשמי | 22 |  |
|  סקוטלנד | מצעד הסינגלים הסקוטי | 1 |  |
|  קרואטיה | טופ ליסטה | 32 |  |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |   ‏‏‏  מצעדי סוף שנה (2019)>  |
| --- | --- | --- | --- |
|  הממלכה המאוחדת | מצעד הסינגלים הבריטי | 51 |  |
נתוני מכירות

| מקום | תארים | מכירות |
| --- | --- | --- |
| הממלכה המאוחדת (BPI) | פלטינה 2× | 1,200,000 |
| קנדה (Music Canada) | זהב | 40,000 |
 מכירות + הזרמת מדיה בלבד
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 11 באוקטובר 2018 | הזרמת מוזיקה • הורדה דיגיטלית | אטלנטיק |  |
הערות שוליים

1 2 3 4  Jess Glynne – Thursday, נבדק ב-2022-10-16
1 2  Thursday, 2018-10-12, נבדק ב-2022-10-16
↑  Official Scottish Singles Sales Chart Top 100 | Official Charts Company, www.officialcharts.com (באנגלית)
↑  Rebecca Schiller, Rebecca Schiller, Jess Glynne Describes the ‘Reassuring’ Process of Writing ‘Thursday’ With Ed Sheeran & Steve Mac: Watch, Billboard, ‏2019-02-05 (באנגלית אמריקאית)
1 2  Jess Glynne - Thursday (Official Video), נבדק ב-2022-10-16
↑  Award, BPI (באנגלית)
↑  Gold/Platinum, Music Canada (באנגלית אמריקאית)
| H> E.R. |
| --- | --- | --- |
דיסקוגרפיה
| אלבומי אולפן | Back of My Mind |  |
| אלבומי אוסף | H.E.R. • I Used to Know Her |  |
| מיני-אלבומים | H.E.R. Volume 1 • H.E.R. Volume 2 • H.E.R. Volume 2, The B Sides • I Used to Know Her: The Prelude • I Used to Know Her: Part 2 |  |
| סינגלים | "Something to Prove" • "Pigment" • "Focus" • "2" • "Best Part" • "My Song" • "This Way" • "Could've Been" • "Hard Place" • "Racks" • "21" • "Slide" • "Slow Down" • "Sometimes" • "Comfortable" • "Wrong Places" • "I Can't Breathe" • "Do to Me" • "Damage" • "Fight for You" • "Hold Us Together (Hope Mix)" • "Come Through" |  |
| השתתפות בסינגלים | "Right Now" • "Mine Luv" • "Go" • "Go 2.0" • "Thursday" • "Make the Most" • "B.S." • "Smile" • "Gotta Move On" • "Girl Like Me" |  |
| סיבוב הופעות | Lights on Tour • I Used to Know Her Tour |  |
אוגר יער הררי

| אוגר יער הררי |
| --- | --- |

מצב שימור
 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכרסמים
תת־סדרה:: דמויי עכבר
על־משפחה:: עכברים
משפחה:: אוגריים
תת־משפחה:: אוגרי העולם החדש
סוג:: Drymoreomys
מין:: אוגר יער הררי
שם מדעי
 Drymoreomys albimaculatus
תחום תפוצה


אוגר יער הררי (שם מדעי: Drymoreomys albimaculatus) הוא מין יחיד בסוגו בתת-משפחת אוגרי העולם החדש החי רק באזורים קטנים של היער האטלנטי בברזיל, במדינות סאו פאולו וסנטה קטרינה ונטען שגם בפרנה. מאז 1992 היו דיווחים על מכרסם כמותו בסאו פאולו, אך הוא לא תואר בטבע עד 2011.
נפוץ בעיקר ביערות הגשם של הרי סיירה דה מאר בטווח 1,200-650 מטר, אך תפוצתו אינה סדירה ופגיעה מעט והוא כנראה במצב קרוב לסיכון. הוא קרוב משפחתם של האוגרים והנברנים ונחשב למקורב למין Eremoryzomys polius החי בפרו באזור הרי האנדים.
מאפיינים

אוגר יער הררי הוא מכרסם בינוני שמשקלו 44-64 גרם, אורכו 1222-139 מ"מ ואורך זנבו 140-175 מ"מ. יש לו בעל פרווה ארוכה בצבע תום עד אדמדם-צהבהב או אפור עם כתמים והבטן לבנה. הוא בעל אצבעות ורודות ארוכות עם שיער חום עליהם והזנב חום ומסתיים בציצה לבנה.
למכרסמים אלה גולגולת ושיניים מוארכות מעט ואינם מזכירות אוגרים רגילים. האוזניים קצרות אך העיניים גדולות והוא מומחה בטיפוס.
הוא חי רק ביערות ההרריים האטלנטים והוא מעדיף יערות טרופיים אך יכול לחיות בכל מיני סוגי יערות נמוכים יותר. למרות שהם מומחי טיפוס על עצים רוב חייהם הם נמצאים על הקרקע. כנראה שהם מתרבים כל השנה. כמו רוב האוגריים הוא אוכל כל המתבסס בעיקר על זרעים למאכל.
הערות שוליים

↑  אוגר יער הררי באתר הרשימה האדומה של IUCN
אובון

הדפס עץ של אובון מתקופת אדו
פנסי טורו נגאשי במחוז פוקואי (מחוז) ב-2011
אובּון (お盆) או פשוט בּון (盆) הוא פולחן מתים ופסטיבל המצוין על ידי בודהיסטים ביפן ומוקדש לרוחותיהם של אבות המשפחה המתים. המנהג מושפע מהקונפוציאניזם, ובו נהוגים מפגשים משפחתיים בבית המשפחה ההיסטורי ועליה לרגל לחלקת הקבר המשפחתית. חג זה נחגג ביפן במשך יותר מ-500 שנים ולפי המסורת הוא כולל ריקוד הידוע בשם בון אודורי (ריקוד הבון).
פסטיבל הבון נמשך שלושה ימים, אך תאריך תחילתו אינו אחיד ברחבי יפן. כאשר לוח השנה הירחי הוחלף בלוח השנה הגרגוריאני בתחילת תקופת מייג'י, הוא לא התקבל ברחבי יפן באותה מידה וכתוצאה מכך הבון נחגג בזמנים שונים באזורים ביפן, באמצע יולי או באמצע אוגוסט. שלושת ימי הפסטיבל אינם נחשבים כימי חג ציבוריים, אך בכל זאת נהוג לתת בהם ימי חופש לעובדים.
היסטוריה של פסטיבל הבון

מקורה של מסורת בודהיסטית זו נעוץ בסיפור על אחד מתלמידיו של הבודהה, שהשתמש בכוחותיו העל טבעיים כדי לחזות מה עלה בגורלה של אימו המתה וגילה שהרוח שלה חווה ייסורים. הוא נעצב ושאל את הבודהה כיצד לגאול את אימו מייסוריה. הבודהה הורה לו לתרום תרומה לנזירים שחוזרים ממקום ההתבודדות שלהם לאחר הקיץ. לאחר שעשה זאת ראה שרוחה של אימו נגאלה מייסוריה. הוא גם נזכר כיצד דאגה לו במהלך חייה והחל לרקוד מתוך שמחה. מריקוד זה נובע הריקוד המסורתי של פסטיבל הבון.
מכיוון שהבון נחגג בתקופת הקיץ החמה, המשתתפים בו נוהגים ללבוש יוּקאטה, שהוא סוג של קימונו העשוי מבד כותנה דק. חגיגות הבון כוללות קרנבל גדול עם מתקני שעשועים, משחקים, ומאכלי קיץ חגיגיים.
לפי המסורת, המשפחות שולחות ומדריכות את הרוחות של אבותיהם בחזרה אל מקום משכנן הקבוע בעזרת פולחן אש הקרוי אוקוּריבי ("אש הפרדה"). האש אף מסמנת את התחלתו וסיומו של הפסטיבל.
פולחן חשוב נוסף שנעשה בזמן פסטיבל הבון הוא הכנת דמויות של סוסים ושוורים ממלפפונים וחצילים, שתפקידם להביא את רוחות האבות מהשאול לעולם הזה ולהחזיר אותם.
שמו של החג

השם אובון מורכב מתחילית אוֹ, שמטרתה להפגין כבוד, ומהמילה בון. המילה היפנית בון שאולה מהמילים אוּרבּון (盂蘭盆) או אוּרבוּנאֶה (盂蘭盆会), שבתורן שאולות מהביטויים הסיניים יוּלָאנפֶּן (盂蘭盆) או יוּלָאנפֶּנהוּי (盂蘭盆會). ביטויים אלו לעיתים קרובות מתוארים ככאלו שלקוחים מסנסקריט ומשמעותם "להיתלות במהופך", כייחוס לנשמות הסובלות בגיהנום. עם זאת, בהתחשב בכך שמשמעותה של המילה לא תואם את מטרתו של הטקס שמטרתו היא בעצם לעזור למתים, יותר סביר שהיא מבוססת על מילה דומה מפאלי, אוּלוּמפָנָּה, שמשמעותה היא "לעזור" או "להעלות".
הבון אודורי

הבון אודורי הוא סוג של ריקוד עממי שמתבצע כחלק מפסטיבל הבון ולו היסטוריה בת כ-500 שנה. מקורו של ריקוד זה הוא בריקוד הנֶנבּוּצוּ (ריקוד שכולל שירה של סוטרה בודהיסטית) והדרך שבה הוא מתבצע שונה בין שלל המחוזות ביפן, בין אם זה בסגנונו של הריקוד ובין אם זה במוזיקה שלקולה הריקוד מתבצע. אחת הדוגמאות לכך הוא האַוַוה אודורי שמתבצע במחוז טוקוּשימה, שבמסגרתו רוקדים אנשים רבים ברחבי העיר בליווי מנגינה של תופים, שמיסן ושינובּוּאֶה (חליל-צד יפני). דוגמה אחרת היא הגוּג'ו אודורי שבמחוז גיפוּ שבו מתחיל פסיטבל הבון מאמצע יולי ונמשך עד תחילת ספטמבר. במהלך הזמן הזה מתבצעים הריקודים במשך שלושים ושניים לילות, כשארבעת הלילות שבהם בדרך כלל נחגג פסטיבל הבון, ה-13 עד 16 באוגוסט, כוללים ריקודים שנמשכים כל הלילה.
ראו גם

פולחן מתים
תרבות יפן
יום המתים
פסטיבל צ'ינגמינג
הערות שוליים

↑  At a Glance: Bon Festival, MUSUBI by BORDERLINK, ‏2021-08-13 (באנגלית)
↑  Obon Festival, Tourist Journey, ‏2019-02-01 (באנגלית אמריקאית)
↑  Obon in Japan in 2022, Office Holidays (באנגלית)
↑  Obon Festival: Celebrating the Spirits of Japan, JRPass.com (באנגלית)
↑  AsiaSource: AsiaTODAY - A resource of the Asia Society, web.archive.org, ‏2008-03-02
↑  Nam-lin Hur, Death and Social Order in Tokugawa Japan: Buddhism, Anti-Christianity, and the Danka System, Harvard University Asia Center, 2007, עמ' 192, ISBN 9780674025035
↑  What Is the Japanese Summer Tradition of Obon?, www.tsunagujapan.com
↑  Kenneth Ch'en, Filial Piety in Chinese Buddhism, Harvard Journal of Asiatic Studies, עמ' 88
↑  Ensho Ashikaga, Notes on Urabon ("Yü Lan P'ên, Ullambana"), Journal of the American Oriental Society, עמ' 71
↑  Terence A Lancashire, An Introduction to Japanese Folk Performing Arts, Osaka Ohtani University, Japan, 2016, עמ' 55, ISBN 10: 1138278963
↑  Don't you know even Japanese people? Origin, basics, and how to enjoy Bon Odori│KARUTA - Let's Learn JAPAN with Fun!, KARUTA - Let's Learn JAPAN with Fun! (באנגלית)
מדורת גוזאן אוקוריבי בקיוטו במהלך פסטיבל הבון
קישוטי מלפפון (shōryō uma – 精霊馬, "רוח סוס") וחציל (ushi uma – 牛馬, "פר")
ריקוד בון אודורי שכונתי בטוקיו
Red (שיר)

"Red" (בעברית: "אָדוֹם") הוא סינגל שהוקלט על ידי הזמרת-יוצרת האמריקאית טיילור סוויפט, מתוך אלבום האולפן הרביעי שלה, Red. השיר יצא לאור ב-21 ביוני 2013, על ידי חברת התקליטים ביג משין רקורדס, כסינגל החמישי מתוך האלבום. תחילה, יצא השיר כסינגל השיווקי השני מתוך האלבום ב-2 באוקטובר 2012 והיה לאחד מארבעת השירים שיצאו ביציאה מוקדמת. מבחינה מוזיקלית, "Red" הוא שיר המאופיין בסוגת הקאנטרי ומבחינה לירית הוא עוסק במערכת יחסים רומנטית וסוערת שמתוארת באמצעות שימוש במטפורות וצבעים.
השיר זכה לביקורות חיוביות רבות מטעם מבקרי המוזיקה, אשר שיבחו את הליריקה שלו אך היו שחלקו על ההרכב שלו. "Red" הגיע למקום השני במצעד שירי הקאנטרי והשישי במצעד הבילבורד הוט 100. במצעד שירי הקאנטרי הוא שהה במשך 42 שבועות והיה לראשון של סוויפט שהצליח לעשות זאת.
רקע

סוויפט פרסמה הצצה ראשונה מתוך השיר במהלך התוכנית "בוקר טוב אמריקה" ב-1 באוקטובר 2012. מבחינה לירית, סוויפט משווה את רגשותיה למושא אהבתה באמצעות צבעים. היא אמרה שהיא כתבה את השיר על "דברים שקשה לשכוח, מכיוון שהרגש לדברים האלה היה כה עז, ועבורי רגש עז הוא הצבע האדום". סוויפט הצהירה שהבחירה לקרוא לאלבום בשם השיר הייתה מכיוון "שנושא השיר מקיף את כל האלבום". בנוסף לכך, אמרה: "לחשוב מה זה אומר עבורי וכל הרגשות השונים שכתובים עליהם באלבום הזה – כולם די קשורים ליחסים סקסיים, משוגעים, מטורפים, אינטנסיביים, רעילים למחצה שחוויתי בשנתיים האחרונות. כל אותם הרגשות – המשתרעים מאהבה עזה, תסכול עז, קנאה, בלבול במוחי, כל הרגשות האלה אדומים. אין שום דבר בין לבין; אין למשל שום דבר בז' באף אחד מהרגשות האלה". חלק מהצבעים המופיעים בו הם: אדום, אפור כהה וכחול.
בהמשך, סוויפט התראיינה לבילבורד, שם הצהירה: "אני חושבת שהסיבה שאמרתי זאת הייתה משום שיצרתי את האלבום בדיוק באותה הצורה בה יצרתי את שאר האלבומים שלי. ידעתי שלא עברתי מאזור הנוחות שלי ושבאותה התקופה כתבתי לבד ועבדתי עם נייתן צ'פמן. השיר היה מעין נקודת מפנה אמיתית באלבום. כשכתבתי אותו המוח שלי התחיל לנדוד לכל המקומות שיכולנו ללכת אליהם. אם הייתי חושבת מחוץ לקופסה מספיק ומצליחה להיכנס לתוך המוח של אנשים שונים, הייתי יכולה ללמוד על מה שהם כן חושבים עליי וגם על מה שאני חושבת עליהם". בשיר "Daylight" שהוציאה כחלק מ-Lover בשנת 2019, היא התייחסה ל-"Red".
הרכב

"Red" הוא שיר המאופיין בעיקר מסוגת הקאנטרי. הוא נכתב בסולם סי מינור ואורכו 3 דקות ו-41 שניות. הוא מכיל 125 פעימות בדקה וקולה של סוויפט בו משתרע בין הסולם F♯3 ל-C♯5.
וידאו קליפ

הווידאו קליפ הרשמי של השיר הועלה לערוץ היוטיוב של טיילור סוויפט ב-3 ביולי 2013, חודש לאחר צאתו כסינגל. את הקליפ ביים קני ג'קסון. הוא מורכב מאוסף של קטעים שנלקחו מתוך הופעות שהתקיימו במסגרת סיבוב ההופעות השלישי של סוויפט, "The Red Tour". הוא מאופיין באפקטים שונים ובצבעים אדומים. הופעתה של סוויפט עם השיר בניו יורק הועלתה ליוטיוב בנובמבר 2012 וצבר למעלה מ-15 מיליון צפיות.
נכון לאפריל 2021, מונה הצפיות של הקליפ עומד על למעלה מ-200 מיליון צפיות.
ביקורת

השיר זכה לביקורות חיוביות מטעם מבקרי המוזיקה. ברולינג סטון הוא דורג במקום ה-24 ברשימת "כל 206 השירים של טיילור סוויפט, לפי דירוג". מארק הוגאן מספין הרגיש תחושות מעורבות לגבי ההשפעות המוזיקליות של השיר ומתח ביקורת על מילותיו, תוך שהזכיר גם את הראפר האמריקאי ריק רוס. גרייד סמית' מאנטרטיינמנט ויקלי גם מתח גם הוא ביקורת על מילות השיר וטען שהמטפורה של הצבע האדום חוזרת על עצמה לאורך כל השיר מבלי להשתמש במטפורות אחרות. הוא כינה את השיר כ"לא רע" אך אמר שהוא לא "מוחץ" ושהוא לא "חזק ועוצמתי" כמו שאר השירים של הזמרת ושאר השירים מ-Red. דפנה לוסטיג מוואלה פרסמה ביקורת מקיפה אודות Red והשירים שבו.
רבקה מקטי מ-E! Online שיבחה את מילותיו. ב-Music City Post שיבחו את המלודיה שלו ושיבחו את מילותיו, תוך שנאמר שם כי "סוויפט מתייחסת בצורה ברורה לליריקה שלו". ברולינג סטון הפנו כלפיו ביקורת חיובית וכינו אותו כ"המנון קורע לב" ו"כשיר ידידותי לרדיו". ב-The Pop Fairy הפנו כלפיו ביקורת שלילית וכתבו: "השיר הוא עוד שיר אהבה של הפומה (אישה שאוהבת גברים צעירים ממנה) הכי אהודה באמריקה כרגע. לאורכו היא חוזרת על המילה 'אדום' לצד צלילים אלקטרוניים כבדים. היה אפשר להשקיע קצת יותר מאמץ".
בילי דוקס מ-Taste of Country נתן לשיר ציון של 4.5 כוכבי זהב מתוך 5 בסך הכול, שיבח את הליריקה וכינה אותו כ"שיר הטוב ביותר באלבום". בהמשך לכך, הוסיף שהוא "אור הזרקורים בכתיבת השירים של סוויפט". אסטל טאנג ממגזין Elle אמרה כי "זהו שיר האהבה השישי הטוב ביותר בכל הזמנים" והפנתה כלפיו ביקורת חיובית.
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| אינדפנדנט | 100 רצועות האלבומים של טיילור סוויפט - מדורגות | 24 |  |
| רולינג סטון | כל 206 השירים של טיילור סוויפט, לפי דירוג | 24 |  |
| BuzzFeed | 167 השירים הטובים ביותר של טיילור סוויפט, לפי דירוג | 102 |  |
| NME | השירים הטובים ביותר של טיילור סוויפט, לפי דירוג | 38 |  |
| Paste | 158 השירים הטובים ביותר של טיילור סוויפט, לפי דירוג | 97 |  |
| Uproxx | 50 השירים הטובים ביותר של טיילור סוויפט, מדורגים | 37 |  |
| Vulture | 179 השירים הטובים ביותר של טיילור סוויפט, לפי דירוג | 23 |  |
הצלחה מסחרית

השיר הצליח להגיע למקום השני במצעד השירים הדיגיטליים כאשר נמכר בלמעלה מ-312 אלף עותקים דיגיטליים והפך לשיר ה-14 שמכר הכי הרבה עותקים בשבוע הבכורה שלו בהיסטוריה. במצעד הבילבורד הוט 100 הגיע למקום השישי ובכך הפך לשיר ה-13 של סוויפט שהצליח להיכנס לעשירייה הפותחת במצעד ולשיר העשירי שלה שעושה את בכורתו במצעד מה שהפך אותה לאמן שהצליח להכניס הכי הרבה שירים לעשירייה הפותחת בשבוע הבכורה שלהם. גם במצעד שירי הקאנטרי השיר זכה להצלחה רבה כאשר הגיע למקום השני במצעד ונחסם על ידי שיר אחר שלה. הוא שהה בסך הכול 42 שבועות במצעד. בנוסף, הוא נכנס למקום השביעי במצעד הקאנטרי איירפליי והפך לשירה ה-18 של סוויפט שעשה זאת.
בקנדה הגיע למקום החמישי והפך לשירה השביעי של סוויפט שהגיע לחמישייה הפותחת ולשירה ה-18 שהגיע לעשירייה הפותחת במצעד. הוא שהה בסך הכול במשך 15 שבועות במצעד. באוסטרליה וניו זילנד הגיע למקומות 30 ו-14. באירופה הוא זכה להצלחה פחותה כאשר לא הצליח להתברג בעשרים העליונים באף מדינה ביבשת, אך הצליח להגיע למעמד כסף בבריטניה. באוסטרליה הגיע למעמד זהב ובארצות הברית למעמד פלטינה כפולה (2 מיליון עותקים).
הופעה

סוויפט ביצעה את השיר במהלך סיבוב ההופעות "The Red Tour" לקידום האלבום ובמספר תאריכים נבחרים בשני סיבובי ההופעות שקיימה אחריו. ב-2019 ביצעה אותי במופע החד-פעמי City of Lover שקיימה בפריז, צרפת.
סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Red" בוצע באצטדיון ג'ילט בפוקסבורו, מסצ'וסטס, ב-21 במאי 2023 יחד עם השיר "I Think He Knows". ההופעה הזו סימנה את הפעם הראשונה בהיסטוריה של סיבוב ההופעות שסוויפט ביצעה את שני שירי ההפתעה בגיטרה. השינוי הזה נבע מכך שהפסנתר שלה ניזוק מהגשם במהלך המופע של הלילה הקודם, והפך את האזור מתחת לבמה למה שסוויפט תיארה כפארק מים. היא סיפרה בהומור על התקרית לקהל, והביעה חוסר אמון באיך הכלי נגינה הצליח לתפקד בתנאים האלה.
פרסים ומועמדויות

| שנה | ארגון | פרס\תואר | תוצאה | מקור |
| --- | --- | --- | --- | --- |
| 2014 | פרסי המוזיקה של CMT | הקליפ הנשי של השנה | מועמדות |  |
| 2014 | פרסי המוזיקה של CMT | קליפ השנה | מועמדות |  |
| 2014 | פרסי BMI | ההוצאה לאור של השנה | זכייה |  |
| 2014 | פרסי BMI | 50 שירי הקאנטרי הטובים ביותר של השנה | זכייה |  |
רשימת השמעה

הורדה דיגיטלית
"Red" –‏ 3:43
הורדה דיגיטלית (הופעה בטקס פרסי איגוד מוזיקת הקאנטרי 2013)
"Red (הופעה בטקס פרסי איגוד מוזיקת הקאנטרי 2013) (בהשתתפות אליסון קראוס, אדגר מאייר, אריק דארקן, וינס גיל וסם בוש)" –‏ 3:51
קרדיטים וצוות

כל הקרדיטים שלהלן לקוחים מהערות האלבום של Red.
| 0 | 1 | 2 |
| --- | --- | --- |
|  טיילור סוויפט – שירה ראשית, שירת רקע, כתיבה, הפקה  נייתן צ'פמן – הפקה, גיטרה אקוסטית, כלי הקשה  דן האף – הפקה, בוזוקי  סטיב מרקנטוניו – הקלטה  סת' מורטון – עוזר הקלטה  דייוויד האף – עריכה דיגיטלית |  ג'סטין ניבנק – מיקסינג  דרו בולמן – עוזר מיקסינג  האנק ויליאמס – מאסטרינג  מייק גריפית' – רכז הפקה  ג'ייסון קמפבל – רכז הפקה  טום בוקובאץ' – גיטרה חשמלית |  פול פרנקלין – גיטרת פלדה הוואית  איליה טושינסקי – גנג'ו  ג'ימי סלואס – בס  ג'ונתן יודקין – צ'לו, פידל  צ'ארלי ג'אדג' – פסנתר זקוף, סינתיסייזר, אורגן B-3  ארון סטרלינג – תופים |